Ego Henricus, Dei gratia Eduensis episcopus, tam futuris quam presentibus notum facio quod Symeon, conversus de Fonteneto et Pontius, frater ejus, guerpivit in manu fratris Hugonis de Curte Rabodi, quicquid querele habebant adversus domum Fonteneti, tam in tenemento quam in mobili, et coram testibus juraverunt quia deinceps nullam inquietationem super hoc facerent monasterio. S. Henrici, episcopi Eduensis, S. Hugonis de Curterabodi, S. Galterii Pelliparii, S. Euvrardi sororii ejus, S. Duranni filii Terrei. Actum apud Fanium sabbato ante Pascha floridum, anno verbi incarnati M°C°LX°III°.